
Pozdravljen v 5. tednu na daljavo!

Podaljšan vikend je za nami. Upam, da si ga v ožjem družinskem krogu lepo preživel. V oddelkih PB smo ti učiteljice pripravile nekaj idej, kako izkoristiti prosti čas. Ena izmed njih te čaka spodaj.

April je mesec, ki je znan po nestanovitnem vremenu. Velikokrat nas preseneti z deževjem ali vetrom. Po vsej verjetnosti boš v naslednjih dneh lahko preizkusil vetrnico, ki jo bo poganjal veter.


**VETERNICA**


Pred seboj imaš načrt, kako izdelati vetrnico po korakih. Lahko si pomagaš s spletnim naslovom: <https://www.youtube.com/watch?v=4ufBW5Cfpgw>


Za vetrnico potrebuješ:

* List A4
* Svinčnik
* Škarje
* Lepilo
* Leseno palčko
* Žebelj


Postopek:

Iz lista A4 naredi kvadrat. To storiš tako, da list prepogneš kot kaže slika.


Ob robu odrežeš list.




Kvadraten list papirja prepogni po obeh diagonalah.




Po diagonalnih črtah zareži s škarjami približno do polovice.




Sredino vetrnice namaži z lepilom.

Primi vogal vetrnice in ga zalepi na sredino.

Prav tako še ostale 3 vogale.

Izreži manjši krog in ga zalepi na sredino vetrnice.

Vzemi žebljiček in ga zapiči na sredino vetrnice.



Žebljiček zapiči v palico. Pazi, da je med palico in vetrnico nekaj prostora, sicer se vetrnica ne bo vrtela.

Vetrnica je narejena. Če pihneš vanjo, se mora zavrteti.